สวัสดีครับ พอดีว่าผมโดนน้ำมันกระเด็นใส่ครับ เป็นแผลค่อนข้างเล็กประมาณ 2 เซนติเมตร เป็นตุ่มน้ำขีดๆครับ ตอนนี้บวมไม่มาก ผมควรทำอย่างไรดีครับ มันจะหลุดออกไปเองได้ไหมครับ หรือต้องเจาะอย่างเดียว เหตุการณ์ผ่านมา 3 วันแล้วครับ
สวัสดีค่ะอาการที่โดนน้ำมันกระเด็นใส่แล้วเกิดเป็นแผลเล็กๆมีตุ่มน้ำพองนั้น อาจจะเกิดจาก การพุพองของผิวหนังหลังโดนความร้อน การพุพองของผิวหนังจากการมีแผลแล้วเกิดการติดเชื้อแบคทีเรียขึ้นมา หรือเป็นตุ่มน้ำจากสาเหตุอื่นๆเช่นโรคตุ่มน้ำพุพองจากภูมิคุ้มกัน หรือการถูกแมลงกัดโดยถ้าเป็นตุ่มน้ำพองจากการสัมผัสของร้อนนั้น ถ้าเป็นเล็กๆไม่มาก ส่วนใหญ่ก็จะหายไปได้เอง อาจไม่จำเป็นต้องเจาะ และไม่ควรเจาะเองเพราะอุปกรณ์ที่ใช้อาจไม่สะอาดพอและทำให้แผลติดเชื้อได้แนะนำการสังเกตอาการ และระวังการกระทบกระแทก หรือการไปสัมผัสความร้อนเพิ่มเติมค่ะ ถ้าเจ็บมากขึ้น ตุ่มขยายขนาด แดงเยอะร่วมด้วย ก็ควรไปพบแพทย์เพื่อตรวจเพิ่มเติม